**Návrh**

**Rozhodnutie Vysokej rady č. XX/2020**

zo dňa XXXXXXX

ktorým sa mení a dopĺňa Dohovor zakladajúci Európsky univerzitný inštitút po pristúpení Slovenskej republiky

V súvislosti s Dohovorom zakladajúcim Európsky univerzitný inštitút, zmenený a doplnený rozhodnutiami Vysokej rady zo dňa 20. marca 1975, 21. novembra 1986, 4. júna 1987, 3. decembra 1987, 7. decembra 1987, 19. júna 1997, 11. decembra 1997, 9. decembra 2004, 9. a 10. júna 2005, 9. decembra 2005, 8. júna 2012, 20. marca 2014 a 2. júna 2016, ďalej len „dohovor“, a najmä s článkom 32 ods. 2 tohto dohovoru;

Keďže Slovenská republika v súlade s článkom 32 ods. 1 dohovoru uložila svoju listinu o pristúpení u vlády Talianskej republiky;

Keďže podľa článku 32 ods. 2 tohto dohovoru pristúpenie nadobudne účinnosť odo dňa, kedy Vysoká rada stanoví úpravy, ktoré je potrebné vykonať v tomto dohovore;

Keďže je preto vhodné vykonať potrebné úpravy;

Keďže pristúpenie k dohovoru je spojené so záväzkom pristupujúceho štátu prijať ustanovenia doplneného a zmeneného dohovoru z 18. júna a 17. septembra 1992;

Konajúc v súlade so zástupcom Slovenskej republiky ;

ROZHODLA NASLEDOVNE:

Článok 1

Dohovor bude upravený nasledovne:

1. Znenie článku 6 ods. 7 bude nahradené nasledujúcim znením:

„7. Ak si rozhodnutia vyžadujú kvalifikovanú väčšinu, hlasy budú vážené nasledovne:

|  |  |
| --- | --- |
| Belgicko | 5 |
| Bulharsko | 4 |
| Dánsko | 3 |
| Nemecko | 10 |
| Estónsko | 3 |
| Írsko | 3 |
| Grécko | 5 |
| Španielsko | 8 |
| Francúzsko | 10 |
| Taliansko | 10 |
| Cyprus | 2 |
| Lotyšsko | 3 |
| Malta | 2 |
| Luxembursko | 2 |
| Holandsko | 5 |
| Rakúsko | 4 |
| Poľsko | 8 |
| Portugalsko | 5 |
| Rumunsko | 6 |
| Slovensko | 3 |
| Slovinsko  Fínsko | 3 |
| Švédsko | 4 |
| Spojené kráľovstvo | 10 |

Na prijatie rozhodnutí sa vyžaduje minimálne 85 hlasov v ich prospech a schválenie aspoň 16 vládami;

1. Znenie článku 19 ods. 1 bude nahradené nasledujúcim znením:

„1. Finančné príspevky zmluvných štátov na pokrytie výdavkov uvedených v rozpočte inštitútu budú stanovené na základe nasledujúcej škály v súlade s rozhodnutím Vysokej rady č. 3/04 z 10. júna 2004:

|  |  |
| --- | --- |
| Belgicko | 4,90 |
| Bulharsko | 0,31 |
| Dánsko | 2,00 |
| Nemecko | 17,16 |
| Estónsko | 0,07 |
| Írsko | 0,50 |
| Lotyšsko | 0,17 |
| Grécko | 1,45 |
| Španielsko | 6,13 |
| Francúzsko | 17,16 |
| Taliansko | 17,16 |
| Cyprus | 0,12 |
| Luxembursko | 0,16 |
| Malta | 0,06 |
| Holandsko | 4,90 |
| Rakúsko | 2,60 |
| Poľsko | 2,10 |
| Portugalsko | 0,74 |
| Rumunsko | 1,07 |
| Slovensko | 0,57 |
| Slovinsko | 0,23 |
| Fínsko | 1,17 |
| Švédsko | 2,68 |

Spojené kráľovstvo 17,16

1. Znenie článku 27 ods. 1 bude nahradené nasledujúcim znením:

„1. Oficiálnymi jazykmi inštitútu sú bulharský, dánsky, holandský, anglický, estónsky, fínsky, francúzsky, nemecký, grécky, taliansky, lotyšský, maltský, poľský, portugalský, rumunský, slovenský, slovinský, španielsky a švédsky jazyk.“

1. K článku 38 bude pridaný nasledujúci pododsek:

„Slovenské znenie tohto dohovoru priložené k rozhodnutiu Vysokej rady, ktorým sa mení a dopĺňa Dohovor zakladajúci Európsky univerzitný inštitút po pristúpení Slovenskej republiky, je autentické rovnako ako znenia uvedené v predchádzajúcich pododsekoch a vláda Talianskej republiky zašle overenú kópiu vládam všetkých ostatných zmluvných štátov.“

Článok 2

Pristúpenie Slovenskej republiky k dohovoru nadobudne účinnosť odo dňa tohto rozhodnutia. Nový zmluvný štát bude prispievať do rozpočtu inštitútu k rozpočtovému roku 2020.

Článok 3

Pristúpenie Slovenskej republiky k dohovoru znamená, že súhlasí s dodatkami vyhotovenými k dohovoru prostredníctvom zmeneného a doplneného dohovoru z Florencie z 18. júna a 17. septembra 1992, v súlade s článkom 13.

Článok 4

Predseda Vysokej rady oznámi toto rozhodnutie vláde každého zmluvného štátu..

Vyhotovené vo Florencii, XXXX 2019

Pre Vysokú radu

Predseda